"পুলিচক নিযুক্তিপত্ৰ দিবলৈও এইখন চৰকাৰে মেলা পাতে। প্ৰতিটো নিযুক্তিতে মেলা পাতি অযথা টকা খৰচ কৰিছে চৰকাৰখনে। এইখন মেলা পতা চৰকাৰ। ৰাজ্য চৰকাৰে মেলা পাতি কিমান খৰচ কৰিলে ৰাইজক তাৰ হিচাপ দিয়ক। তেওঁলোকক অসমৰ মানুহে মেলা পাতিবলৈ ভোট দি জিকোৱা নাই। উন্নয়ন কৰিবলৈ জিকাইছিল। অসমৰ মানুহে হিমন্ত, সৰ্বানন্দৰ ফটো তথা হৰ্ডিং দেখিয়েই ভোট নিদিয়ে। দুয়োজন সাইলাখ কৃষ্ণ, সাজ পাৰ দেখি কৃষ্ণ নিচিনা লাগে।" আজি নিজৰ চৰকাৰী বাসভৱনত এখন সংবাদমেল পাতি এইদৰে সৰৱ হৈ পৰে প্ৰাক্তন মুখ্য মন্ত্ৰী তৰুণ গগৈ।
আনহাতে গগৈয়ে 'কেৰালাৰ পৰা আমি বানপানীৰ ভয়াৱহতা শিকিব লাগে।' বুলি কৈ কয়, "কেৰালাত বানপানী প্ৰথম হৈছে বাবে পাব্লিচিটি বেছিকৈ পালে। অসমতো বানপানী, গৰাখহনীয়া হয়।" তেওঁ নয়ন শৰ্মাক বৃহৎ নদীবান্ধৰ বিশেষজ্ঞ হিচাপে ল'বলৈ আহ্বান জনায় চৰকাৰক।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
